Old Trafordo stadionas

Old Trafordo stadionas (angl. Old Trafford) – futbolo stadionas Old Trafordo kvartale Mančesteryje (Anglija), 5 km į pietvakarius nuo miesto centro. Talpina 75 957 žiūrovus. Jame namų rungtynes žaidžia Manchester United klubas. Stadionas yra antras pagal dydį Anglijoje po Vemblio stadiono, trečiasis pagal dydį Jungtinėje Karalystėje ir vienuoliktasis Europoje. Istorija Stadione atidarytas 1910 m. vasario 19 d., nuo pat pradžių jame žaidžia Manchester United (išskyrus 8 metus 1941–1949 m., kai per karą buvo apgriautas). Tuo metu klubas žaidė Maine Road stadione, kuriame savo namų rungtynes žaidė kita miesto komanda – Manchester City. Stadionas buvo ne kartą rekonstruojamas devintajame XX a. dešimtmetyje. Vietų skaičius buvo didinamas šiaurės, vakarų ir rytų tribūnose. Daugiausia žiūrovų susirinko 1939 m. į FA Taurės pusfinalį tarp Wolverhampton Wanderers ir Grimsby Town klubų. Stadionas dažnai naudotas kaip neutrali vieta FA taurės pusfinaliams. Tuo metu, kai buvo statomas naujasis Vemblio stadionas, Old Trafordo stadione keletą rungtynių žaidė Anglijos rinktinė. Čia taip pat vyko 1966 m. FIFA pasaulio futbolo čempionato ir UEFA Euro 1996 varžybos, 2003 m. UEFA Čempionų lygos finalas. Rungtynės Šaltiniai